Underretningspligt som borger og som fagperson - Roskilde Kommune
Som borger har du pligt til at reagere, hvis du oplever, at et barn eller en ung under 18 år udsættes for overgreb eller omsorgssvigt.
Får du kendskab til, at et barn eller en ung udsættes for vanrøgt, nedværdigende behandling, vold, seksuelle overgreb eller er du bekymret for et barns udvikling, skal du underrette kommunen om din bekymring.
Dette gælder også, hvis du får kendskab til kommende forældre med problemer, der giver dig en formodning om, at barnet vil få behov for særlig støtte umiddelbart efter fødslen.
Når du arbejder med børn og unge som fagperson (fx skolelærer, pædagog eller læge) gælder en skærpet underretningspligt i forhold til de børn, som du møder i kraft af dit arbejde. Faglige underrettere skal benytte den ikke anonyme selvbetjeningsløsning nederst på siden.
Her på siden kan du finde informationer om, hvordan du underretter, og hvordan du kan gøre det anonymt. Du kan sende en underretning digitalt her på siden. Hvis ikke du kender barnets navn eller andet, så skriv ukendt. Du kan også finde svar på, hvad der sker efter, du har underrettet - og du kan finde links til mere information.
Du kan underrette om din bekymring på flere måder:
Digitalt her på siden - du kan enten underrette anonymt eller ikke anonymt.
Ringe på telefon 46 31 59 51 mandag - fredag kl. 9-14.
Sende et brev til Roskilde Kommune, Børn og Unge, Rådhusbuen 1, Postboks 100, 4000 Roskilde.
Hvad gør jeg, når der er brug for akut hjælp?
Når du står i en situation, hvor et barn eller en ung er udsat for akut fare eller på anden måde har brug for akut hjælp uden for kommunens telefontid/åbningstid, skal du ringe til Midt- og Vestsjællands Politi på telefon 46 35 14 48. Politiet sætter dig i forbindelse med den sociale døgnvagt.
Hvis du har brug for akut hjælp indenfor kommunens telefontid/åbningstid, skal du kontakte Forvisitationen på telefon 46 31 59 51.
Gerne en fødselsdato, alternativt en alder på barnet/den unge
Beskrivelse af din bekymring for barnet/den unge, gerne med konkrete eksempler.
Du kan underrette anonymt
Du har mulighed for at være anonym, når du underretter om din bekymring for et barn eller en ung, der ikke trives eller udsættes for overgreb. Anonyme underretninger modtages og behandles på samme måde som enhver anden underretning.
Ønsker du at være anonym, skal du være opmærksom på ikke at oplyse dit navn, når du underretter. Hvis du oplyser dit navn, har kommunen pligt til at notere det, og personer med ret til aktindsigt vil kunne få det oplyst.
Når Børn og Unge har modtaget din underretning, vil vi vurdere, om barnet eller den unge er udsat for akut fare. Vurderingen sker inden for 24 timer. Hvis barnet er udsat for akut fare, vil der blive handlet med det samme.
Når du har underrettet kommunen om din bekymring, får du – hvis du har opgivet dit navn – en skriftlig kvittering inden for 6 dage. Derefter hører du ikke mere til sagen fra kommunen.
Når du som fagperson (fx skolelærer, pædagog eller fodboldtræner) underretter kommunen, vil du som hovedregel blive indkaldt til at deltage i underretningsmødet. Du vil også få en tilbagemelding på, om underretningen har ført til en børnefaglig undersøgelse.